

 **Republika e Kosovës**

 **Republika Kosova-Republic of Kosovo**

 ***Qeveria –Vlada-Government***

 **Këshilli i Sigurisë i Kosovës**

 **Savet Bezbednosti Kosova / Kosovo Security Council**

 **Sekretariati / Sekretariat / Secretariat**

Bazuar në nenin 12, paragrafi 4 të Ligjit Nr. 03/ L -149 për Shërbimin Civil të Republikës së Kosovës, dhe në Ligjin Nr. 04/L-077 për Marrëdhëniet e Detyrimeve, Sekretariati i Këshillit të Sigurisë së Kosovës bën:

**Shpallje të Konkursit Publik**

**për Marrëveshje për Shërbime të Veçanta**

|  |  |
| --- | --- |
| Emri i Institucionit:  | **Sekretariati i Këshillit të Sigurisë së Kosovës** |
| Njësia Organizative: | **Drejtorati i Analizave dhe Politikave të Sigurisë** |
| Titulli i punës:  | **Ekspert/e për çështje të sigurisë** |
| Numri i referencës:  | **01/2019/DAPS/SKSK** |
| Niveli i pagës:  | **I negociuar** |
| Raporton te:  | **Drejtori i Drejtoratit për analiza dhe politika të sigurisë** |
| Lloji i kontratës:  | **Marrëveshje për Shërbime të Veçanta – (MSHV)** |
| Kohëzgjatja e kontratës: | **Gjashtë (6) muaj**  |
| Orari i punës:  | **I plotë** |
| Numri i ekzekutuesve: | **Një ( 1 )** |
| Vendi:  | **Prishtinë** |

 **Detyrat dhe përgjegjësitë:**

* Të analizoj zhvillimin dhe zbatimin e të gjitha politikave dhe dokumenteve të rëndësishme të politikave dhe Strategjisë së Sigurisë së Kosovës;
* Te bëjë/ hartojë analiza strategjike si një produkt kompleks analitik i cili duke kërkuar lidhje, arsye dhe pasoja në fusha të rëndësishme te sigurisë nxjerr përfundime dhe vjen me rekomandime lidhur me realizimin e qëllimeve të shpallura;
* Të analizoj dhe përmes Drejtorit të DPAS-it t’i ofroj opinione dhe këshilla ligjore dhe politike të sigurisë Sekretarit të KSK-së në rishikimin e strategjive, projekt ligjeve dhe marrëveshjeve ndërkombëtare si dhe çfarëdo materialesh dhe dokumentesh që Këshillit të Sigurisë së Kosovës i kërkohen me ligj t’i zhvillojë apo rishikojë;
* Zyrtari bën hulumtime mbi temat që prekin fushën e sigurisë ne rrafshin nacional, regjional dhe ndërkombëtar dhe është përgjegjës për harmonizimin e ligjeve dhe dokumenteve strategjike;
* Zhvillon dhe mban kontakte të niveleve përkatëse me institucionet qeveritare dhe organizatat tjera të sigurisë për shkëmbimin e informatave dhe përfaqësimin e qëndrimeve të sektorit rreth çështjeve relevante;
* Përmbledh raportet e punës dhe finalizon analizat parësore dhe dytësore mbi çështjet e ndërlidhura me politikat e sigurisë, të përcjellura nga stafi profesional;
* Ushtron përgjegjësi të tjera funksionale, të cilat në përputhje me Ligjet dhe Rregulloret në fuqi, mund të kërkohen nga Drejtori i DAPS dhe Sekretari i KSK-së, për të siguruar arritjen e objektivave.

 **Kualifikimi, përvoja e punës dhe aftësitë**

* Diplomë universitare;
* Njohuri dhe përvojë në fushën e politikave të sigurisë;
* Aftësi e lartë e raportimit me shkrim;
* Shkathtësi në komunikim, planifikim të punës dhe bashkëpunim ekipor;
* Aftësi për të punuar në ekip dhe nën presion kohor.

**Kushtet e pjesëmarrjes në konkurs:**

Të drejtë aplikimi kanë të gjithë Qytetarët e Republikës së Kosovës të moshës madhore të cilët kanë zotësi të plotë për të vepruar, janë në posedim të drejtave civile dhe politike, kanë përgatitjen e nevojshme arsimore dhe aftësinë profesionale për kryerjen e detyrave dhe të cilët kanë aftësitë fizike që kërkohen për pozitën përkatëse.

**Aktet ligjore dhe nënligjore që e rregullojnë rekrutimin:**

Përzgjedhja bëhet në pajtim me nenin 12 paragrafi 4 të Ligjit Nr. 03/L-149 të Shërbimit Civil të Republikës së Kosovës, Ligjin Nr. 04/L-077 për Marrëdhëniet e Detyrimeve. Në këtë konkurs zbatohet një procedurë e thjeshtësuar e rekrutimit.

**Procedurat e konkurrimit:**  Procedura e konkurrimit është e hapur për kandidatët e jashtëm. Formularin zyrtar për aplikim, mund ta gjeni në web faqen: www.ksk.rks-gov.net

**Paraqitja e kërkesave:** Aplikacionet mund të dorëzohen në zyrat e Sekretariatit të Këshillit të Sigurisë se Kosovës, Ndërtesa e Qeverisë, kati -2 (minus dy).

Konkursi mbetet i hapur 8 ditë kalendarike nga dita e publikimit, nga data 24.05.2019deri më 31.05.2019.

Aplikacionet e dërguara me postë, të cilat mbajnë vulën postare mbi dërgesën e bërë ditën e fundit të afatit për aplikim, do të konsiderohen të vlefshme dhe do të merren në shqyrtim nëse arrijnë brenda 2 ditësh. Aplikacionet që arrijnë pas këtij afati dhe aplikacionet e mangëta refuzohen.

Aplikacionit i bashkangjiten kopjet e dokumentacionit për kualifikimin, përvojën dhe dokumentacionet e tjera të nevojshme që kërkon vendi i punës për të cilin konkurrohet.

Për informata shtesë mund të njoftoheni përmes telefonit: 038 200 15 607.

Do të kontaktohen vetëm kandidatët e përzgjedhur në listën e ngushtë.

Sekretariati i Këshillit të Sigurisë së Kosovës, mirëpret aplikacionet nga të gjithë personat e gjinisë mashkullore dhe femërore, nga të gjitha komunitetet.